Πύρρα Μαγνησίας

Η Πύρρα είναι βραχονησίδα στον Παγασητικό κόλπο, νοτιοδυτικά του ακρωτηρίου Αγκίστρι ή Άκρα Πύρρα των αρχαίων και δίπλα / νότια της βραχονησίδας Άγιος Νικόλαος.  

Ο Στράβων αναφέρει στα Γεωγραφικά καθώς ανεβαίνει κανείς βόρεια: "…μετά είναι ο Πτελεός, και ο Άλος. Μετά το ιερό της Δήμητρας, και ο Πύρασσος κατεστραμμένος και πάνω από εκεί οι Θήβες. Μετά το ακρωτήριο Πύρρα και δύο νησάκια το ένα καλείται Πύρρα και το άλλο Δευκαλίων. Εκεί τελειώνει η Φθιώτιδα.". Μαζί με την γειτονική βραχονησίδα Άγιο Νικόλαο, αναφέρονται από τον Ρήγα Φεραίο στο έργο του "Νέος Ανάχαρσις" (Βιέννη το 1797) αλλά και στη Χάρτα της Ελλάδος, Φύλλο 5, όπου επισημαίνει την παρουσία εκκλησίας στην βραχονησίδα Δευκαλίων, με το σχετικό συμβολισμό του σταυρού. Επίσης και οι δύο βραχονησίδες αναφέρονται στην τοπογραφία του Νίκου Μάγνη που εκδόθηκε στην Αθήνα το 1860.

 Παραπομπές 

Κατηγορία:Νησιά του Παγασητικού
Κατηγορία:Ελληνικές βραχονησίδες